દહેરાદૂનઃ અહીંની રહેવાસી ભૂમિકા શર્માએ વેનિસમાં યોજાયેલી વર્લ્ડ બોડી બિલ્ડિંગ ચેમ્પિયનશિપમાં મિસ વર્લ્ડનો ખિતાબ જીતી લીધો છે. આ ટૂર્નામેન્ટનું આયોજન ગત સપ્તાહે કરવામાં આવ્યું હતું. આ ખિતાબ જીત્યા બાદ ભૂમિકાએ એ સાબિત કરી આપ્યું છે કે બોડી બિલ્ડિંગ ફક્ત પુરુષોનું જ કામ નથી, બલકે મહિલાઓ પણ પોતાનું શાનદાર પ્રદર્શન કરીને દેશનું નામ રોશન કરી શકે છે. ભૂમિકાએ આ સ્પર્ધાની ત્રણ કેગેટરીમાં સૌથી વધુ પોઇન્ટ હાંસલ કર્યા તા, જેમાં ઇન્ડિવિઝ્યુઅલ પોસિંગ, બોડી પોસિંગ અને ફોલ સામેલ હતા.